CELEX: 62010TN0334
Language: da
Date: 2010-08-10 00:00:00
Title: Sag T-334/10: Sag anlagt den 10. august 2010 — Leifheit mod KHIM — Vermop Salmon (Twist System)

23.10.2010   
            
            
               DA
            
            
               Den Europæiske Unions Tidende
            
            
               C 288/45
            
         
      Sag anlagt den 10. august 2010 — Leifheit mod KHIM — Vermop Salmon (Twist System)
      (Sag T-334/10)
      ()
      (2010/C 288/87)
      Stævningen er affattet på tysk
      
         Parter
      
      
         Sagsøger: Leifheit AG (Nassau, Tyskland) (ved Rechtsanwälte G. Hasselblatt og V. Töbelmann)
      
         Sagsøgt: Kontoret for Harmonisering i det Indre Marked (Varemærker og Design)
      
         Den anden part i sagen for appelkammeret: Vermot Salmon GmbH (Gilching, Tyskland)
      
         Sagsøgerens påstande
      
      
                  —
               
               
                  Afgørelserne truffet den 12. maj 2010 af Første Appelkammer ved Kontoret for Harmonisering i det Indre Marked (Varemærker og Design) i de forenede sager R 924/2009-1 og R 1013/2009-1 annulleres.
               
            
                  —
               
               
                  Harmoniseringskontoret tilpligtes at betale sine egne og sagsøgerens omkostninger.
               
            
                  —
               
               
                  Såfremt Vermop Salmon indtræder i sagen som intervenient, tilpligtes Vermop Salmon at betale sine egne omkostninger.
               
            
         Søgsmålsgrunde og væsentligste argumenter
      
      
         Det registrerede EF-varemærke, der begæres erklæret ugyldigt: Ordmærket »Twist System« for varer i klasse 7, 8 og 21.
      
         Indehaver af EF-varemærket: Leifheit AG.
      
         Indgiveren af begæringen om, at EF-varemærket erklæres ugyldigt: Vermop Salmon GmbH.
      
         Varemærkerettigheder påberåbt af indgiveren af ugyldighedsbegæringen: Ordmærket »TWIX« for varer i klasse 21 og ordmærket »TWIXTER« for varer i klasse 9, 12, 21, 22 og 25.
      
         Annullationsafdelingens afgørelse: Begæringen om, at EF-varemærket erklæres ugyldigt, delvist taget til følge.
      
         Appelkammerets afgørelse: Medhold i Vermop Salmons klage, således at sagsøgerens varemærke blev afslået med hensyn til yderligere varer, og afslag på sagsøgerens klage.
      
         Søgsmålsgrunde: Tilsidesættelse af artikel 63, stk. 1, i forordning (EF) nr. 207/2009 (1), da Første Appelkammer ved Harmoniseringskontoret ikke har undersøgt, om de af Vermop Salmon forelagte dokumenter vedrørende brug er tilstrækkelige som bevis for en reel brug af de ældre EF-varemærker, samt tilsidesættelse af artikel 57, stk. 2, første og andet punktum, sammenholdt med artikel 42, stk. 2, i forordning (EF) nr. 207/2009, da de dokumenter vedrørende brug, som Vermop Salmon har indgivet til akterne, ikke beviser, at der er tale om reel brug af de ældre EF-varemærker, tilsidesættelse af artikel 8, stk. 1, litra b), i forordning (EF) nr. 207/2009, da de omhandlede varemærker ikke ligner hinanden.
      
         (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).